ანადირის ყურე

ანადირის ყურე () — ბერინგის ზღვის ყურე. მდებარეობს ჩუკოტკის ნახევარკუნძულის ნაპირებთან. ხმელეთში შეჭრილია 250 კმ-ით, სიგანე შესასვლელში დაახლ. 380 კმ, სიღრმე 85 მ-მდე. ანადირის ყურის წვერშია ჯვრის ყურე და ანადირის ლიმანი, რომელიც ონემენის ყურეში გადადის (მასში ჩაედინება მდ. ანადირი). წლის უდიდეს ნაწილში დაფარულია მცურავი ყინულით. მოქცევები ძირითადად ნახევარდღიურია (3 მ-მდე). ყურის ნაპირზეა ქალაქი და პორტი ანადირი.

 სქოლიო 

კატეგორია:რუსეთის ყურეები
კატეგორია:წყნარი ოკეანის ყურეები